**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 24/08/2022

**Δελτίο Τύπου**

**Κύριε Πλεύρη θέλετε να μας αφανίσετε προς όφελος μεγάλων συμφερόντων;**

Κοινοποιήθηκε το claw back Μαϊου 2022 που αφορά στα διαγνωστικά εργαστήρια, τα
πολυϊατρεία και τους κλινικοεργαστηριακούς ιατρούς και το οποίο στις μικροβιολογικές
εξετάσεις και στις αξονικές εξετάσεις το κούρεμα από το claw back αγγίζει το 40%!
Από τα 100 ευρώ δηλαδή που κατέθεσαν τα διαγνωστικά εργαστήρια και πολυϊατρεία για να
πληρωθούν βάσει των εξετάσεων που εκτέλεσαν σε ασφαλισμένους του ΕΟΠΥΥ, τα 40 θα
περικοπούν διότι δεν επαρκεί ο προϋπολογισμός που έχει καταρτίσει το Υπουργείο
Υγείας για την κάλυψη των αναγκών των πολιτών αυτής της χώρας!

Και μάλιστα σε εποχή πανδημίας, όπου οι πολίτες εξυπηρετούνται κατά κύριο λόγο για διάγνωση στον ιδιωτικό τομέα !
Άλλο ένα 30% περικόπτεται εξαιτίας των δόσεων που έχουν τα διαγνωστικά εργαστήρια, τα
πολυϊατρεία και οι κλινικοεργαστηριακοί ιατροί για την εξόφληση των παλαιών τεχνητών χρεών
από claw back που τους φόρτωσε ο ΕΟΠΥΥ και της παρακράτησης του φόρου!
**Κύριε Υπουργέ Υγείας,
Φορτώσατε το κόστος της πανδημίας στις πλάτες μας.**

Πιστεύετε ότι υπάρχουν τέτοια περιθώρια, ώστε να επιβιώσει ιδιωτική επιχείρηση στην
Ελλάδα με περικοπές της τάξης του 70%;
Πιστεύετε ότι θα υπάρχει και αύριο η ιδιωτική Πρωτοβάθμια Φροντίδας Υγείας με τέτοιες
περικοπές;

Επιθυμείτε την χρεοκοπία των ιατρών που επέλεξαν να παραμείνουν στη χώρα μας;

**Ζητάμε να πληρώνει το Υπουργείο Υγείας τις εξετάσεις των Ελλήνων πολιτών και
ΟΧΙ ΕΜΕΙΣ!!!**

 **Ζητάμε να συνεχίσουμε να συνεχίσουμε να στηρίζουμε τη δημόσια υγεία της χώρας μας και όχι να είμαστε στα όρια της χρεοκοπίας εξαιτίας σας!!!**

 **Όποια εξέταση εκτελείται πρέπει και να αποζημιώνεται στο ακέραιο!!!**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ